**Felvételi eljárásrend – Egészségügy ágazat**

**Általános ápoló, Csecsemő- és gyermekápoló szakmákra vonatkozóan**

**A pontszámítás menete**

* Az iskolába jelentkező tanulók az egyes ágazatokra a **felvételi rangsor** alapján kerülhetnek be.
* A rangsor alapja pontszámítás. Az elérhető **maximum pontszám 180 pont**, ebből 120 pont a Tanulmányi feltételek, 60 pont pedig az Alkalmassági vizsga teljesítése alapján kapható.
* **Az Egészségügy ágazatban Általános ápoló, ill. Csecsemő- és gyermekápoló szakmára jelentkezők esetében: A pályaalkalmassági követelmények vizsgálatát az iskolaorvos és az adott szakmában jártas gyakorló szakemberek bevonásával végezzük.**

**Célja azoknak a tanulóknak a kiválasztása, akik várhatóan sikeresen teljesítik a képzés követelményeit.**

**A felvétel feltételei:**

**Tanulmányi feltételek (120 pont):**

* **az általános iskolai tanulmányi eredmények alapján: 5., 6., 7. osztályok év végi, 8. osztály félévi eredmények** (magyar nyelv és irodalom, matematika, történelem, idegen nyelv, digitális kultúra tantárgyakból*);*

**Alkalmassági vizsga (60 pont):**

* **egészségügyi alkalmassági vizsgálat**

Orvosi szakvélemény, mely alapján, a tanuló szakképzésbe bekapcsolódhat, a választott szakma szerinti tevékenység, foglalkozás gyakorlására és a szakmai vizsgára való felkészülésre alkalmas. Az alkalmassági vizsgálat a 40/2004. (IV. 26.) ESzCsM rendelet melléklete szerinti egészségügyi tevékenységre való alkalmasságot kizáró korlátozások figyelembevételével történik.

*Általános ápoló, Csecsemő- és gyermekápoló képzés esetében kizáró okok lehetnek:*

* *Eszméletvesztéssel járó, gyógyszerrel biztonságosan nem karbantartható állapotok*
* *Gyógyszerrel nem karbantartott vagy nem befolyásolható krónikus megbetegedés, amely az egészségügyi tevékenység szakszerű ellátását veszélyeztetheti*
* *Pszichiátriai betegségek közül a gyógyszerrel megnyugtatóan nem befolyásolható pszichózisok és személyiségzavarok súlyos formái; illetve a belátási képességet érintő megbetegedések, ideértve a szenvedélybetegségeket is.*
* *Súlyos és nem korrigálható látásromlás, hallásromlás, mozgáskorlátozottság*
* *Kommunikációs képessége hiánya, illetve erősen korlátozottsága*
* **pályaalkalmassági vizsga (60 pont)**

Személyes jelenléttel, beszélgetés keretében történik. Célja, a szövegértés, kooperációs és - kommunikációs készség, memória, pályamotiváció és a pszichológiai alkalmasság vizsgálata.

A tanuló csak abban az esetben vehető fel, ha az egészségügyi és a pályaalkalmassági vizsgálaton részt vesz, továbbá a vizsgálatok során a felvételt kizáró ok nem merül fel!